Николай Некрасов
Иронията твоя не обичам…

Превод от руски: Валентина Драгнева, —

chitanka.info

Иронията твоя не обичам…

Младежи, старци — нека тях да среща.

За нас със теб — обичащи горещо

и съхранили малко чувства още —

е рано да ѝ се дадем.

Докато още срамежливо-нежна

ти искаш срещата да продължи,

докато още в мен кипят метежно

ревнивите тревоги и мечти —

не бързай към раздяла неизбежна!

И без това не е далече тя,

кипим в най-силна жажда за последно,

а във сърцето — горест и тъга.

Така на есен буйната река

бушува, но вълните й са хладни.

1850

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.